|  |  |
| --- | --- |
|  | **19.** |
| **TÖRÖKSZENTMIKLÓS VÁROS POLGÁRMESTERÉTŐL** |
| **E L Ő T E R J E S Z T É S****SÜRGŐSSÉGI INDÍTVÁNY** |
| A Képviselő-testület 2015. július 30-ai **rendes nyilvános** ülésére |
|  |
| Előterjesztő megnevezése:  | Markót Imre |
| Iktatószám:  | 2-172/2015-F-1 |
| Tárgy:  | **A Jász-Nagykun-Szolnok Megyei Területfejlesztési Ügynökség Nonprofit Korlátolt Felelősségű Társaságban lévő üzletrész értékesítéséről.** |
| Előterjesztés jellege: | Rendelet-tervezet, **Határozat-tervezet**, Tájékoztató, Beszámoló |
| Melléklet:  |  1 db **határozat tervezet** |
| Készítette: | Dr. Libor Imre aljegyző |
| Véleményezésre megküldve:  | a Képviselő-testület **Pénzügyi és Városfejlesztési** Bizottságarészére |
| Törvényességi véleményezésre bemutatva: | 2015. július 27.  |

**Tisztelt Képviselő-testület!**

Az előterjesztés soron kívüli tárgyalását, azt teszi szükségessé, hogy a Jász-Nagykun-Szolnok Megyei Önkormányzat adásvételi szándéka nem érkezett meg részünkre a 2015. július 30. napján tartandó testületi ülésen tárgyalandó előterjesztések kiküldésének határidejéig. Az ügyben pedig haladéktalanul döntést kell hozni.

A Jász-Nagykun-Szolnok Megyei Közgyűlés Elnöke azzal az ajánlattétellel kereste meg Törökszentmiklós Város Önkormányzatát – mint tulajdonostársat -, hogy a Jász-Nagykun-Szolnok Megyei Területfejlesztési Ügynökség Nonprofit Korlátolt Felelősségű Társaságban lévő üzletrészét – 0,48%, 14.285.- Ft érték – a Jász-Nagykun-Szolnok Megyei Önkormányzat (továbbiakban: többségi tulajdonos) névértéken megvásárolná.

A gazdasági társaság abból a célból jött létre, hogy az elkülönített állami alapok pályázati rendszeréből adódó feladatokat, a megye társadalmi-gazdasági fejlődése, a területfejlesztési feladatok elvégzése érdekében alapvetően programgondozó, gazdaságszervező-koordinációs tevékenységet lásson el, részt vegyen és elősegítse a területfejlesztésről és területrendezésről szóló törvényben meghatározott kormányzati, helyi önkormányzati, önkormányzati területfejlesztési társulások feladatainak megvalósítását.

A gazdasági társaság a tervek szerint szerepet vállalhat a Terület és Településfejlesztési Operatív Program végrehajtásában is, melyhez az szükséges, hogy a Kft. a többségi tulajdonos kizárólagos tulajdonában álljon. A fentieken kívül a többségi tulajdonos a gazdasági társaság gyorsabb és operatívabb irányíthatósága érdekében is ki kívánja vásárolni a 29 tulajdonostárs üzletrészét.

Az üzletrész eladása Törökszentmiklós város érdekeit nem sérti, mivel a gazdasági társaság célja és tevékenysége az eladás ellenére nem változik, illetve a társaságirányításában történő érdekérvényesítési lehetőségünk – az üzletrész csekély mértéke miatt – ezt megelőzően is korlátozott volt.

**Tisztelt Képviselő-testület!**

Kérem az előterjesztés megvitatását, valamint a határozat-tervezet elfogadását.

Törökszentmiklós, 2015. július 26.

**Markót Imre**

**polgármester**

**\_\_\_\_ /2015. (VII. 30.) K. t.**

**H a t á r o z a t :**

**A Jász-Nagykun-Szolnok Megyei Területfejlesztési Ügynökség Nonprofit Korlátolt Felelősségű Társaságban lévő üzletrész értékesítéséről.**

1. A Képviselő-testület jóváhagyja, hogy Törökszentmiklós Város Önkormányzata a Jász-Nagykun-Szolnok Megyei Területfejlesztési Ügynökség Nonprofit Korlátolt Felelősségű Társaságban lévő 0,48% üzletrész tulajdonát, 14.285 Ft értékben a Jász-Nagykun-Szolnok Megyei Önkormányzat részére értékesítse.
2. A Képviselő-testület felhatalmazza a Polgármestert az üzletrész-adásvételhez kapcsolódó jognyilatkozatok megtételére, szerződések aláírására.

**Felelős:** Markót Imrepolgármester

**Határidő**: folyamatos

Erről értesülnek:

1. Markót Imre polgármester
2. Fejes Tibor alpolgármester
3. Dr. Majtényi Erzsébet jegyző
4. Jász-Nagykun-Szolnok Megyei Önkormányzat
5. Közpénzügyi osztály
6. Irattár